turjo4nis/wikipedia-bn-dump-20250701 huggingface dataset:
তাওহাকি প্যাটারা

তাওহাকি প্যাটারা (ইংরেজি: Tawhaki Patera) হল বৃহস্পতির প্রাকৃতিক উপগ্রহ আইয়োর একটি সক্রিয় আগ্নেয়গিরি। আইয়োর অগ্রণী গোলার্ধে  স্থানাংকে পশ্চিম মিডিয়া রিজিওতে বিষুবীয় সমভূমি অঞ্চলে এটি অবস্থিত। তাওহাকি হল একটি আইয়োনীয় প্যাটারা অর্থাৎ ক্যালডেরার অনুরূপ এক শ্রেণির আগ্নেয়গিরি জ্বালামুখ। এটির প্রস্থ  এবং গভীরতা ।

১৯৭৯ সালের মার্চ মাসে ভয়েজার ১ মহাকাশযান থেকে নিম্ন রেজোলিউশন চিত্রে একটি অন্ধকার বিন্দুর আকারে তাওহাকি প্যাটারা প্রথম দৃষ্ট হয়েছিল। যদিও ১৯৯৭ সালের সেপ্টেম্বর মাসের আগে তাওহাকিতে আগ্নেয় সক্রিয়তা পর্যবেক্ষিত হয়নি। এই সময় আইয়ো যখন গ্যালিলিও মহাকাশযানের ক্যামেরা কর্তৃক বৃহস্পতির ছায়া আইয়ো দৃষ্ট হয় তখন প্রায়-অবলোহিত তরঙ্গদৈর্ঘ্যে একটি উজ্জ্বল তাপীয় হটস্পট পর্যবেক্ষণ করা হয়। ১৯৯৭ সালের নভেম্বর মাসে গ্যালিলিও মহাকাশযানের একাদশতম পরিক্রমণের সময় আইয়ো যখন গ্রহণে ছিল তখন তাওহাকিকে একটি হটস্পট হিসেবেও পর্যবেক্ষণ করা হয়। ১৯৯৮ সালের মে মাসে তাওহাকিতে অগ্ন্যুৎপাতের উচ্চ তাপমাত্রার পর্যায়টি সমাপ্ত হয়ে যায়। এই বিলম্ব তাওহাকিতে সক্রিয়তার কোনও প্রকৃত পরিবর্তনের ফলে ঘটেছিল নাকি ভয়েজার তথ্য ও গ্যালিলিও-র নিয়ার-ইনফ্রারেড ম্যাপিং স্পেকট্রোমিটার (এনআইএমএস) যন্ত্রের মাধ্যমে প্রাপ্ত তথ্যের নিম্ন রেজোলিউশনের ফলেই আপাত দৃষ্টিতে এই ধরনের বিলম্ব ধরা পড়েছে তা অনিশ্চিত।

যে ক’টি আগ্নেয়গিরিকে ১৯৯৯ সালের ২ অগস্টে ৯৯০৮এ বিস্ফোরক অগ্ন্যুৎপাতের জন্য দায়ী বলে সন্দেহ করা হয় তাওহাকি প্যাটারা তার মধ্যে অন্যতম। এই অগ্ন্যুৎপাতটি ছিল আইয়োর বুকে পর্যবেক্ষিত সর্বাপেক্ষা শক্তিশালী অগ্ন্যুৎপাতগুলির অন্যতম। যদিও পৃথিবী-ভিত্তিক পর্যবেক্ষণের নিম্ন রেজোলিউশন অগ্ন্যুৎপাতের উৎস আগ্নেয়গিরিটিকে চিহ্নিত করা অসম্ভব করে তুলেছে। শুধু এইটুকুই জানা গিয়েছে যে সেটি আইয়োর অগ্রণী গোলার্ধে উত্তরপশ্চিম মিডিয়া রিজিওতে অবস্থিত। এনআইএমএস যন্ত্রটি অগ্ন্যুৎপাতের এক মাস আগে ১৯৯৯ সালের জুলাই মাসে গ্যালিলিও-র ২১তম পরিক্রমণের সময় তাওহাকিতে এক থেকে পাঁচ মাইক্রোমিটারের মধ্যে একটি তাপীয় হটস্পট শনাক্ত করেছিল। ১৯৯৯ সালের ২৬ নভেম্বর আইয়ো অতিক্রমণের সময় প্রতি পিক্সেলে ২৬০ মিটারে গ্যালিলিও কর্তৃক তাওহাকি প্যাটারার দক্ষিণার্ধটির আলোকচিত্র গৃহীত হয়। এটিই ছিল এই আগ্নেয়গিরির সর্বোচ্চ রেজোলিউশন চিত্র। এই ছবিটি এবং ১৯৯৯ সালের জুলাই মাসে কৃত পর্যবেক্ষণের ফলে প্রাপ্ত রঙিন আলোকচিত্রে দেখা যায় যে তাওহাকির পৃষ্ঠভাগে এক ধরনের অন্ধকারতম পদার্থের অস্তিত্ব রয়েছে। যা ইঙ্গিত করে যে তাওহাকিতে শীতলায়িত লাভা অত্যন্ত নবীন এবং এটি গ্যালিলিও অভিযানের সময় দৃষ্ট সক্রিয়তার অনুরূপ।  দক্ষিণপূর্ব দিকে তাওহাকি ভ্যালিস নামে একটি লাভা প্রণালীও পাওয়া যায়। এই প্রণালীটি সম্ভবত তাওহাকি প্যাটারার পূর্বকালীন সক্রিয়তার সঙ্গে সম্পর্কিত। কিন্তু এই অঞ্চলের ছবিগুলিতে আগ্নেয়গিরির উত্তরার্ধ ও প্রণালীটির মধ্যে একটি বিভাজন দেখা যায়। এর ফলে আগ্নেয়গিরি-সম্বন্ধীয় দু’টি বৈশিষ্ট্যের মধ্যে কোনও সম্পর্ক স্থাপন করা যায়নি। ২০০১ সালের অগস্ট মাসে এনআইএমএস যন্ত্রটি আবার তাওহাকি প্যাটারায় একটি নিচু স্তরের সক্রিয়তা পর্যবেক্ষণ করে।

২০০০ সালে ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক আগ্নেয়গিরিটিকে আনুষ্ঠানিকভাবে মাওরি বজ্রপাতের দেবতা তাওহাকির নামে নামাঙ্কিত করা হয়। গ্যালিলিও ইমেজিং টিম ‘হিনে-ই-টাপেকা প্যাটারা’ নামটির প্রস্তাব রেখেছিল, কিন্তু ‘তাওহাকি প্যাটারা’ নামটিই শেষ পর্যন্ত নির্বাচিত হয়।

তথ্যসূত্র

আইয়োর আগ্নেয়গিরি
সক্রিয় আগ্নেয়গিরি
আইয়োর পৃষ্ঠভাগের বৈশিষ্ট্য
মোহাম্মদ আবদুল লতিফ

মোহাম্মদ আবদুল লতিফ (মৃত্যু: ১৬ সেপ্টেম্বর ২০১৩) বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ সীমান্তরক্ষী বাহিনীর মহাপরিচালক হিসেবে ২৪ সেপ্টেম্বর ১৯৯০ থেকে 8 জুন ১৯৯২ পর্যন্ত দায়িত্ব পালন করেন।

তিনি মেজর মঞ্জুর হত্যা মামলার চার্জশিটভুক্ত আসামি ছিলেন।

তথ্যসূত্র 

১৯৬২-এ জন্ম
বাংলাদেশী সেনা কর্মকর্তা
বর্ডার গার্ড বাংলাদেশের মহাপরিচালক
বাংলাদেশ সেনাবাহিনীর জেনারেল
বাংলাদেশী জেনারেল
২০১৩-এ মৃত্যু
নুনগড়া

নুনগড়া, নুনর বড়া, নুনের পিঠা নামেও পরিচিত, হচ্ছে পেঁয়াজ, আদা এবং হলুদ দিয়ে তৈরি একটি সুস্বাদু চালের গুঁড়ার নাস্তা যা এটিকে সোনালি বর্ণ দিয়েছে। এটি বাংলাদেশে নুনিয়া পিঠা নামেও পরিচিত। এটি সিলেটের একটি ঐতিহ্যবাহী ও জনপ্রিয় পিঠা। এটি চায়ের সাথে নাস্তা হিসেবে খাওয়া হয় যা ঈদের সময় খুবই জনপ্রিয়।

উপকরণ 
পেঁয়াজ, আদা, লবণ, হলুদ, পাঁচ পুরান (ঐচ্ছিক), চালের গুঁড়ো, ময়দা, কুচি করা ধনে (ঐচ্ছিক) এবং পানি।

পদ্ধতি 

প্রথমে এটি একটি বড় পাত্রে পানি ফুটাতে হয়। তারপর মিশ্রিত উপাদানগুলি (পেঁয়াজ, আদা, রসুন) ফুটন্ত জলে কিছু লবণ এবং হলুদ গুঁড়ো দিয়ে মেশাতে হয়। শেষে পাঁচপুরন বাটা দিতে হয় যা মুখরোচক স্বাদ এবং গন্ধ আনে। তবে এই উপাদানটি ঐচ্ছিক। রান্নার মাধ্যমে একটি নরম তুলতুলে কাই তৈরি করতে ময়দা, চালের গুঁড়া এবং/অথবা চালের মিশ্রণ যোগ করতে হয়। কাই সম্পূর্ণরূপে সিদ্ধ হয়ে গেলে, সেগুলিকে পাত্র থেকে বের করে ঠান্ডা হতে দেওয়া হয়। ময়দার ছোট ছোট বল তৈরি করতে এগুলো ব্যবহার করা হয়। তারপর ময়দার বল নিয়ে রুটি বানানোর জন্য বেলা হয়। রুটি টুকরো টুকরো করে কেটে চাহিদা মাফিক নুনর বরা আকৃতির করা হয়। পরে ডুবো তেলে ভাজলেই তৈরি হয় এই পিঠা। নুনগড়া না ভেজে পরবর্তী ব্যবহারের জন্যও সংরক্ষণ করে রাখা যায়।

আরো দেখুন 
 পিঠা
 বাংলাদেশী রন্ধনশৈলী

তথ্যসূত্র 
 

সিলেটি রন্ধনশৈলী
পিঠা
ইরানে বিজ্ঞান ও প্রযুক্তি

গত ৩০ বছরে গবেষণার প্রায় সকল ক্ষেত্রে আন্তর্জাতিক নিষেধাজ্ঞা থাকা সত্ত্বেও ইরান শিক্ষা ও প্রশিক্ষণের মাধ্যমে বিজ্ঞান ও প্রযুক্তিতে যথেষ্ট অগ্রগতি করেছে।ইরানের বিশ্ববিদ্যালয়গুলোতে শিক্ষার্থী সংখ্যা ১৯৭৯ সালে ১,০০,০০০ থেকে ২০০৬ সালে ২০ লক্ষে বৃদ্ধি পায়। সাম্প্রতিক বছরগুলিতে, ইরানের বৈজ্ঞানিক উৎপাদন বিশ্বের মধ্যে সবচেয়ে দ্রুত বৃদ্ধি পাচ্ছে বলে জানা গেছে। 

ইতিহাস জুড়ে ইরান সর্বদাই বিজ্ঞান চর্চার কেন্দ্রস্থল ছিল। চিকিৎসা, গণিত, জ্যোতির্বিদ্যা এবং দর্শনে ইরানের অবদান অবিস্মরণীয়। ইরানের বিজ্ঞানীরা এখন ইরানের বিজ্ঞানের সেই সোনালী সময়কে পুনরুজ্জীবিত করার চেষ্টা করছে।

প্রাচীন ও মধ্যযুগীয় ইরানে বিজ্ঞান (পারস্য) 
প্রাচীন কালে পারস্য বিজ্ঞান চর্চার কেন্দ্রস্থল ছিল। এটি পূর্বের চীন ও ভারত থেকে পশ্চিমের গ্রিস এবং রোমে তথ্য ও জ্ঞান সরবরাহ করতো। ফার্সি-ভাষী পণ্ডিতরা জ্যোতির্বিজ্ঞান, রসায়ন, শারীরবিদ্যা, জীববিজ্ঞান, উদ্ভিদবিদ্যা, মহাকাশবিদ্যা, গণিত, প্রকৌশল ও স্থাপত্যের মতো বিজ্ঞান ও প্রযুক্তির ক্ষেত্রসমূহে জ্ঞানকে আরও এগিয়ে নিয়ে যাওয়ার ক্ষেত্রে সক্রিয় ভূমিকা পালন করেছেন।

ইরানে প্রাচীন প্রযুক্তি 
কানাত (সেচের জন্য ব্যবহৃত একটি পানি ব্যবস্থাপনার প্রক্রিয়া) ইরানে আকিমিনীয় সাম্রাজ্যের পূর্বেই উদ্ভূত হয়েছিল। এখনও পর্যন্ত জানা প্রাচীনতম এবং বৃহত্তম কানাত ইরানের গোনাবাদ শহরে অবস্থিত। কানাতটি ২,৭০০ বছর পরেও প্রায় ৪০,০০০ লোকের পানীয় ও কৃষি জলের উৎস।

ইরানি দার্শনিক এবং উদ্ভাবকরা পার্থিয়ান বা সাসানীয় যুগে সম্ভবত প্রথম ব্যাটারি (যা বাগদাদ ব্যাটারি নামেও পরিচিত) তৈরি করেছিলেন।

আরও দেখুন

সাধারণ 

 ইরানে উচ্চশিক্ষা
 ইরানি গবেষণা কেন্দ্রের তালিকা
 সমসাময়িক ইরানি বিজ্ঞানী, পণ্ডিত এবং প্রকৌশলীদের তালিকা (আধুনিক যুগ)
 ইরানি বিজ্ঞানীদের তালিকা
 ইরানের অর্থনীতি
 ইরানের শিল্প
 ইরানে বুদ্ধিজীবী আন্দোলন
 নতুন শিল্পোন্নত দেশগুলিতে বিজ্ঞান
 ইসলামের স্বর্ণযুগ
 ফার্সি দর্শন

তথ্যসূত্র

বহিঃসংযোগ 

 ইরানের বিজ্ঞান, গবেষণা ও প্রযুক্তি মন্ত্রণালয়ের প্রাতিষ্ঠানিক ওয়েবসাইট 
 ইরানের তথ্য ও যোগাযোগ প্রযুক্তি মন্ত্রণালয়ের প্রাতিষ্ঠানিক ওয়েবসাইট 
 ইরানি বৈজ্ঞানিক প্রকাশনার অনলাইন ডিজিটাল আর্কাইভ

 প্রতিবেদন

 বিজ্ঞান, প্রযুক্তি এবং উদ্ভাবন নীতি পর্যালোচনা - ইরান। বাণিজ্য ও উন্নয়ন সংক্রান্ত জাতিসংঘ সম্মেলন (২০০৫)
 বিজ্ঞান, প্রযুক্তি এবং উদ্ভাবন নীতি পর্যালোচনা - ইরান । বাণিজ্য ও উন্নয়ন সংক্রান্ত জাতিসংঘ সম্মেলন (২০১৬)

 
বিষয় অনুযায়ী ইরানের ইতিহাস
ইরানের অর্থনীতি
ইরানে শিক্ষা
ইসলামি বিজ্ঞানের ইতিহাস
বাংলাদেশ রেলওয়ের অঞ্চলসমূহ

বাংলাদেশ রেলওয়ের পরিচালনা অঞ্চল দুইটি অংশে ভাগ করা হয়েছে, একটি অংশ যমুনা নদীর পূর্ব পাশে পূর্বাঞ্চল রেলওয়ে এবং অপরটি যমুনা নদীর পশ্চিম পাশে পশ্চিমাঞ্চল রেলওয়ে। পূর্ব পাশের অংশের দৈর্ঘ্য ১,২৭৯ কিলোমিটার এবং পশ্চিম পাশের অংশের দৈর্ঘ্য ১,৪২৭ কিলোমিটার।

পূর্বাঞ্চল রেলওয়ে

পূর্বাঞ্চল রেলওয়ে বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই অঞ্চলটি গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত।
পূর্বাঞ্চল রেলওেয়ের অধীনে দুইটি বিভাগ রয়েছে। যথা:
চট্টগ্রাম বিভাগ
ঢাকা বিভাগ

পশ্চিমাঞ্চল রেলওয়ে

পশ্চিমাঞ্চল রেলওয়ে বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশের রংপুর বিভাগ, রাজশাহী বিভাগ, ফরিদপুর বিভাগ ও খুলনা বিভাগ নিয়ে এই অঞ্চলটি গঠিত। পশ্চিমাঞ্চল রেলওয়ের প্রধান কার্যালয় রাজশাহীতে অবস্থিত।
পশ্চিমাঞ্চল রেলওয়ের অধীনে দুইটি বিভাগ রয়েছে। যথা:
পাকশী বিভাগ
লালমনিরহাট বিভাগ

তথ্যসূত্র

বাংলাদেশ রেলওয়ে
পূর্বাঞ্চল রেলওয়ে

পূর্বাঞ্চল রেলওয়ে হল বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশে ২,৮০০ কিলোমিটার রেললাইন পরিচালনা করা হয় দুটি অঞ্চলের চারটি বিভাগের মাধ্যমে, এই দুই অঞ্চলের মধ্যে পূর্বাঞ্চল একটি অঞ্চল। বাংলাদেশের ঢাকা বিভাগ, ময়মনসিংহ বিভাগ, সিলেট বিভাগ ও চট্টগ্রাম বিভাগ নিয়ে এই অঞ্চলটি গঠিত। পূর্বাচল রেলওয়ের প্রধান কার্যালয় চট্টগ্রামে অবস্থিত। পূর্বাঞ্চল রেলওেয়ের অধীনে রেলপথের দৈর্ঘ্য ১২৭৯ কিলোমিটার, রেলপথে তিন ধরনের রেললাইন রয়েছে। যথা: ব্রডগেজ, মিটারগেজ ও ডুয়েল গেজ। পূর্বাঞ্চল রেলওেয়ের অধীনে দুইটি বিভাগ রয়েছে। যথা:

রেলওয়ে চট্টগ্রাম বিভাগ
রেলওয়ে ঢাকা বিভাগ

রেলপথসমূহ
পূর্বাঞ্চল রেলওেয়ের অধীনে যে রেলপথ গুলো পরিচালিত হয়:
আখাউড়া-কুলাউড়া-ছাতক রেলপথ
কুলাউড়া-শাহবাজপুর রেলপথ
হবিগঞ্জ বাজার-শায়েস্তাগঞ্জ-বাল্লা রেলপথ
টঙ্গী-ভৈরব-আখাউড়া রেলপথ
নরসিংদী-মদনগঞ্জ রেলপথ
ময়মনসিংহ-গৌরীপুর-ভৈরব রেলপথ
গৌরীপুর-শ্যামগঞ্জ-মোহনগঞ্জ রেলপথ
নারায়ণগঞ্জ-বাহাদুরাবাদ ঘাট রেলপথ
জামালপুর-বঙ্গবন্ধু সেতু পূর্ব লাইন
আখাউড়া-লাকসাম-চট্টগ্রাম রেলপথ
আখাউড়া–আগরতলা রেলপথ
লাকসাম-নোয়াখালী রেলপথ
লাকসাম-চাঁদপুর রেলপথ
ফেনী-বিলোনিয়া রেলপথ
ষোলশহর-নাজিরহাট রেললাইন
চট্টগ্রাম-কক্সবাজার রেলপথ

সম্পর্কিত নিবন্ধ
 বাংলাদেশ রেলওয়ের অঞ্চলসমূহ

তথ্যসূত্র

বাংলাদেশ রেলওয়ে
ইসুফু দায়ো

ইসুফু সেলসাভোঁ দায়ো (; জন্ম: ৬ আগস্ট ১৯৯১; ইসুফু দায়ো নামে সুপরিচিত) হলেন একজন বুর্কিনাবি পেশাদার ফুটবল খেলোয়াড়। তিনি বর্তমানে মরক্কী ক্লাব বেরকান এবং বুর্কিনা ফাসো জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।

২০১১–১২ মৌসুমে, বুর্কিনাবি ক্লাব বোবো দিউলাসোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; বোবো দিউলাসোর হয়ে দুই মৌসুম অতিবাহিত করার পর ২০১৩–১৪ মৌসুমে তিনি কঙ্গোলীয় ক্লাব এতোয়াল ফিলঁতে যোগদান করেছেন। এতোয়াল ফিলঁতে মাত্র এক মৌসুম অতিবাহিত করার পর ভিতার সাথে চুক্তি স্বাক্ষর করেছেন। ২০১৬–১৭ মৌসুমে, তিনি ভিতা হতে মরক্কী ক্লাব বেরকানে যোগদান করেছেন।

দায়ো ২০১২ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ৫৭ ম্যাচে ৬টি গোল করেছেন।

প্রারম্ভিক জীবন 
ইসুফু সেলসাভোঁ দায়ো ১৯৯১ সালের ৬ই আগস্ট তারিখে বুর্কিনা ফাসোর সিলুর বোবো দিউলাসোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল 
২০১২ সালের ১৬ই ডিসেম্বর তারিখে, ২১ বছর, ৪ মাস ও ১০ দিন বয়সে, ডান পায়ে ফুটবল খেলায় পারদর্শী দায়ো টোগোর বিরুদ্ধে অনুষ্ঠিত ২০১৪ আফ্রিকান নেশন্স চ্যাম্পিয়নশিপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি বুর্কিনা ফাসো ১–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে দায়ো সর্বমোট ১ ম্যাচে অংশগ্রহণ করেছেন।

দায়ো ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।

পরিসংখ্যান

আন্তর্জাতিক

তথ্যসূত্র

বহিঃসংযোগ 
 
 
 
 
 
 

১৯৯১-এ জন্ম
জীবিত ব্যক্তি
বোবো দিউলাসোর ব্যক্তি
বুর্কিনাবি ফুটবলার
ফুটবল রক্ষণভাগের খেলোয়াড়
রেসিং ক্লাব বোবো দিউলাসোর খেলোয়াড়
এতোয়াল ফিলঁত উগাদুগুর খেলোয়াড়
ভিতা স্পোর্টস অ্যাসোসিয়েশনের খেলোয়াড়
বেরকান স্পোর্টস রেনেসাঁর খেলোয়াড়
বুর্কিনাবি প্রিমিয়ার লিগের খেলোয়াড়
লিনাফুটের খেলোয়াড়
বুতুলাহের খেলোয়াড়
বুর্কিনা ফাসোর আন্তর্জাতিক ফুটবলার
আফ্রিকান নেশন্স চ্যাম্পিয়নশিপের খেলোয়াড়
২০১৪ আফ্রিকান নেশন্স চ্যাম্পিয়নশিপের খেলোয়াড়
২০১৭ আফ্রিকা কাপ অব নেশন্সের খেলোয়াড়
২০২১ আফ্রিকা কাপ অব নেশন্সের খেলোয়াড়
বুর্কিনাবি প্রবাসী ফুটবলার
গণতান্ত্রিক কঙ্গো প্রজাতন্ত্রে বুর্কিনাবি প্রবাসী ক্রীড়াবিদ
গণতান্ত্রিক কঙ্গো প্রজাতন্ত্রে প্রবাসী ফুটবলার
মরক্কোয় বুর্কিনাবি প্রবাসী ক্রীড়াবিদ
মরক্কোয় প্রবাসী ফুটবলার
ফুটবল সেন্ট্রাল ডিফেন্ডার
২০২৩ আফ্রিকা কাপ অব নেশন্সের খেলোয়াড়
পশ্চিমাঞ্চল রেলওয়ে

পশ্চিমাঞ্চল রেলওয়ে হল বাংলাদেশ রেলওয়ে পরিচালিত একটি রেলওয়ে অঞ্চল। বাংলাদেশে ২,৮০০ কিলোমিটার রেললাইন পরিচালনা করা হয় দুটি অঞ্চলের চারটি বিভাগের মাধ্যমে, এই দুই অঞ্চলের মধ্যে পশ্চিমাঞ্চল একটি অঞ্চল। বাংলাদেশের রংপুর বিভাগ, রাজশাহী বিভাগ, ফরিদপুর বিভাগ ও খুলনা বিভাগ নিয়ে এই অঞ্চলটি গঠিত। পশ্চিমাঞ্চল রেলওয়ের প্রধান কার্যালয় রাজশাহীতে অবস্থিত। পশ্চিমাঞ্চল রেলওয়ের অধীনে রেলপথ রয়েছে ১৪২৭ কিলোমিটার। পশ্চিমাঞ্চল রেলওয়ের অধীনে দুইটি বিভাগ রয়েছে। 
যথা:

রেলওয়ে পাকশী বিভাগ
রেলওয়ে লালমনিরহাট বিভাগ

রেলপথসমূহ
পশ্চিমাঞ্চল রেলওয়ের অধীনে চলা রেলপথ গুলো হচ্ছে:
চিলাহাটি-পার্বতীপুর-সান্তাহার-দর্শনা লাইন
পার্বতীপুর-পঞ্চগড় রেলপথ
বুড়িমারী–লালমনিরহাট–পার্বতীপুর রেলপথ
সান্তাহার-কাউনিয়া রেলপথ
পার্বতীপুর-বারসই লাইন
তিস্তা জংশন-কুড়িগ্রাম-চিলমারী লাইন
ঈশ্বরদী-সিরাজগঞ্জ লাইন
জামতৈল-জয়দেবপুর লাইন
মাঝগ্রাম-পাবনা-ঢালারচর লাইন
দর্শনা জংশন-খুলনা লাইন
আব্দুলপুর-পুরনো মালদহ লাইন
পোড়াদহ-কালুখালী-গোয়ালন্দ ঘাট লাইন
কালুখালী-গোবরা লাইন
রাজবাড়ী-ভাঙ্গা লাইন
খুলনা-মোংলা বন্দর রেলপথ।

সম্পর্কিত নিবন্ধ
 বাংলাদেশ রেলওয়ের অঞ্চলসমূহ

তথ্যসূত্র

বাংলাদেশ রেলওয়ে
পরমহংস উপনিষদ

পরমহংস উপনিষদ () হলো সংস্কৃত ভাষায় রচিত একটি গ্রন্থ, এবং অথর্ববেদের সাথে সংযুক্ত ৩১টি উপনিষদের মধ্যে একটি। এটিকে সন্ন্যাস উপনিষদগুলির মধ্যে একটি হিসেবে শ্রেণীবদ্ধ করা হয়। রামানুজাচার্যের মতে, পরমহংস হলেন ভগবান বিষ্ণুর রূপ যিনি ভগবান ব্রহ্মাকে বিষ্ণু সহস্রনাম অনুসারে দিব্য রাজহাঁসের রূপে বেদ প্রদান করেছিলেন।

উপনিষদ হল হিন্দু দেবতা ব্রহ্মা ও ঋষি নারদের মধ্যে একটি বক্তৃতা। তাদের কথোপকথন পরমহংস (সর্বোচ্চ আত্মা) যোগীর বৈশিষ্ট্যকে কেন্দ্র করে। পাঠ্যটি সন্ন্যাসীকে জীবনমুক্ত, জীবিত অবস্থায় মুক্ত আত্মা হিসেবে বর্ণনা করে এবং বিদেহ মুক্তি হল পরকালের মুক্তি।

পাঠ্যটি সম্ভবত সাধারণ যুগের সূচনার পূর্ববর্তী শতাব্দীতে রচিত হয়েছিল। এটি যোগিন শব্দের ব্যবহার এবং সেই উপাধি দ্বারা ত্যাগকারীদের ডাকার জন্য উল্লেখযোগ্য।

কালপঞ্জি
পরমহংস উপনিষদ কোন শতাব্দীতে রচিত হয়েছিল তা জানা যায় না। পাঠ্যটি প্রাচীন কারণ এটি অন্যান্য প্রাচীন পাঠে উল্লেখ করা হয়েছে যার তারিখ আরও ভালভাবে প্রতিষ্ঠিত। এই শাস্ত্রীয় উল্লেখ এবং সাহিত্য শৈলী থেকে বোঝা যায় যে এই হিন্দু পাঠটি আশ্রম উপনিষদের আগে রচিত হয়েছিল যা খ্রিস্টীয় তৃতীয় শতাব্দীতে তৈরি হয়েছিল। উপনিষদের জার্মান পণ্ডিত, স্প্রকহফ, এটিকে খ্রিস্টপূর্ব ১ম সহস্রাব্দের শেষ কয়েক শতাব্দীর বলে উল্লেখ করেছেন।

বিষয়বস্তু
উপনিষদ, তার প্রারম্ভিক ও সমাপ্তি স্তোত্রে, ব্রহ্ম ও মহাবিশ্বের অসীমতার প্রধানতার উপর জোর দেয়, ব্রহ্ম অসীমের প্রতিনিধিত্ব করে। উপনিষদের বিষয় চারটি স্তোত্রে উপস্থাপিত হয়েছে পরমহংস যোগীদের পথের দিক সম্পর্কে নারদের প্রশ্নের উত্তরে ব্রহ্মার ব্যাখ্যা হিসেবে।

হংস বা ঐশ্বরিক রাজহাঁস, যা পরমহংস যোগীর আধিপত্যকে হাইলাইট করতে ব্যবহৃত হয়, যার অর্থ "আলোকিত এক", রূপকভাবে রাজহাঁসের গুণাগুণকে জল থেকে দুধ আলাদা করার জন্য উপস্থাপন করে।

ব্রহ্মা ব্যাখ্যা করেন যে পরমহংস যোগীর পর্যায় অর্জন করা একটি কঠিন কাজ এবং এই ধরনের যোগীরা বিরল। পরমহংস যোগী হলেন বেদের মানুষ, পাঠকে জোর দিয়ে বলেছেন, তিনি একাই ব্রহ্ম, চিরন্তন বিশুদ্ধ চরম বাস্তবতায় অধিষ্ঠিত হন। এই যোগী কেবল তার স্ত্রী, পুত্র, কন্যা, আত্মীয়স্বজন, বন্ধুবান্ধব ত্যাগ করেন না। এছাড়াও পবিত্র সুতা, সমস্ত আচার ও আবৃত্তি এবং চুলের গোছা। পরমহংসের নিম্নলিখিত বৈশিষ্ট্য রয়েছে, পাঠ্যটি বলে:

পরমহংস যোগী অভিমতযুক্ত বা মানহানি দ্বারা প্রভাবিত নন, বা ঈর্ষান্বিত নন, প্রদর্শনী নন, নম্র, এবং সমস্ত মানুষের দুর্বলতার প্রতি অজ্ঞ। তিনি তার দেহের অস্তিত্বের প্রতি অনাক্রম্য, যাকে তিনি মৃতদেহ হিসাবে বিবেচনা করেন। তিনি মিথ্যা ছলনার ঊর্ধ্বে এবং ব্রহ্মকে উপলব্ধি করে জীবনযাপন করেন।

অধ্যায় ৩-এ, উপনিষদ বলে যে জ্ঞানের কর্মী বহন করা তাকে "একদন্ডী" উপাধি দেয়, কারণ তিনি বিশ্বের সমস্ত আনন্দের পরিত্যাগকারী; এর বিপরীতে যে ব্যক্তি একটি কাঠের টুকরো হিসাবে একটি লাঠি বহন করে মহারৌরব অন্যান্য নরকের পর্যায় অতিক্রম করে, পার্থিব আরামের জন্য প্রবণ এবং জ্ঞান ছাড়াই। যিনি "জ্ঞানের কর্মী" ও "কাঠের কর্মচারী" এর মধ্যে পার্থক্য বোঝেন, তিনি হলেন পরমহংস।

তথ্যসূত্র

গ্রন্থপঞ্জি

হিন্দু ধর্মগ্রন্থ
উপনিষদ্‌
চৌধুরাণী ফাতেহিয়া ফাযিল মাদ্রাসা

চৌধুরাণী ফাতেহিয়া ফাযিল মাদ্রাসা রংপুর বিভাগের রংপুর জেলার পীরগাছা উপজেলার পীরগাছা ইউনিয়নের একটি ফাযিল মাদ্রাসা।

ইতিহাস

মাদরাসাটি ১৯৩৫ সালে ফোরকানিয়া মাদ্রাসা হিসাবে ঐতিহাসিক দেবী চৌধুরানী এলাকায় প্রথমে চালু হয়। একদা ফুরফুরার পীর ফাতেহ আলী ওয়ায়েসী উক্ত মাদ্রাসার সূচনা লগ্নে আগমন করেন। তার ভক্ত সাবের উদ্দিন বসুনিয়া, আজিজুল হক চৌধুরী, মোহাম্মদ আলী খলিফা, আনিসুল হক মাস্টারসহ চেীধুরাণী গ্রামের কিছু ব্যক্তি এ ফাযিল মাদ্রাসাটির নাম পীর ফতেহ আলীর নামে নামকরণ করেন। মাদ্রাসাটি ১৯৫৭ সালে দাখিল, ১৯৬৩ সালে আলিম এবং ১৯৬৯ সালে ফাযিল খোলার অনুমতি পায়। মাদ্রাসাটি ফাযিল পর্যন্ত এমপিওভুক্ত।

ভবনের বিবরণ
মাদরাসাটি র প্রায় ১.৬৭ একর জমির উপর স্থাপিত। মাদরাসার ১৯.৯০ একর জমি বাইরে আবাদি হিসাবে আছে। মাদরাসাটিতে ২টি ভবন আছে-

 প্রশাসনিক ভবন-১টি।
 একাডেমিক ভবন-১টি।

অন্যান্য

 বিজ্ঞানাগার-১টি
 কম্পিউটার ল্যাব-১টি	
 পাঠাগার- ১টি

পোশাক

ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।

সাংস্কৃতিক কর্মকাণ্ড

মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।

ফলাফল

প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৯২% এবং আলিমে ১০০% পাশ করে।

তথ্যসূত্র

১৯৩৫-এ প্রতিষ্ঠিত শিক্ষাপ্রতিষ্ঠান
রংপুর জেলার আলিয়া মাদ্রাসা
রংপুর জেলার শিক্ষাপ্রতিষ্ঠান
চুয়াডাঙ্গা সাঁতার প্রশিক্ষণ কেন্দ্র সুইমিংপুল

চুয়াডাঙ্গা সাঁতার প্রশিক্ষণ কেন্দ্র ২০১৬ সালে সক্রিয় হওয়া, বাংলাদেশের শিশু-কিশোরদের সাঁতার প্রশিক্ষণ ও ক্রীড়া আয়োজনস্থল। এক সুইমিংপুল বিশিষ্ট কেন্দ্রটির অবস্থান চুয়াডাঙ্গা জেলার পুরাতন স্টেডিয়ামের সাথে। এটি চুয়াডাঙ্গা সদর উপজেলা প্রশাসনের উদ্যোগে নির্মিত ও নিয়ন্ত্রিত একটি স্বায়ত্ত্বশাষিত সুইমিংপুল। পেশাদার সাঁতারুদের অনুশীলন ও সাধারণ প্রশিক্ষণ ছাড়াও সুইমিংপুলটি বয়সভিত্তিক প্রতিযোগিতা আয়োজনের জন্য ব্যবহৃত হয়।

ইতিহাস 
২০১৬ সালের আগস্টে চুয়াডাঙ্গা উপজেলা প্রশাসন, সরকারী অনুদান ও গণঅর্থায়নের মাধ্যমে চুয়াডাঙ্গা পুরাতন স্টেডিয়ামের হায়দার আলী প্যাভিলিয়নের পাশে মোহামেডান স্পোর্টিং ক্লাবের পরিত্যক্ত জায়গায় সুইমিংপুলটির নির্মাণ কাজ শুরু হয়। প্রকল্পটি নির্মাণে প্রায় ৩০ লাখ টাকা ব্যয় হয়। একই বছরের ২৫ সেপ্টেম্বর সুইমিংপুলটি সক্রীয় ব্যবহারের জন্য উদ্বোধন ও উন্মুক্ত করা হয়।

কাঠামো 
এটি খোলা আকাশের নিচে উন্মুক্ত সুইমিংপুল। এটির দৈর্ঘ্য ১৩০ ফুট, প্রস্ত ২৫ ফুট এবং গভীরতা ৫ ফুট, যা একটি আদর্শ সুইমিংপুল অপেক্ষা আয়তনে ছোট।

তথ্যসূত্র 

বাংলাদেশের সুইমিংপুল
চুয়াডাঙ্গা জেলা
২০১৬-এ বাংলাদেশে প্রতিষ্ঠিত
খুলনা বিভাগের ভবন ও স্থাপনা
চুয়াডাঙ্গার ক্রীড়া অনুষ্ঠানস্থল
সোয়াবি তেহসিল

সোয়াবি হল একটি তেহসিল যা পাকিস্তানের খাইবার পাখতুনখোয়ার, সোয়াবি জেলায় অবস্থিত।

প্রশাসন 
সোয়াবি প্রশাসনিকভাবে ঊনত্রিশটি ইউনিয়ন পরিষদে বিভক্ত, যথা:

আদিনা, আসোতা, বাছাই, বাম খেল, বাতাকারা, চক নোদা, ডাগাই, গাবাসনি, গান্দাফ, গনি ছাত্রা, গার মুনারা, ইসমাইলা বোকো-জান্ডা, কাবগান্ত, কালাবাত, কালু খান, কারনাল শের কিলি, কথা, মাইনি, মানিরি বালা, মানিরি পায়ান, মারঘুজ, নারাঞ্জি, পাবেনি, পাঞ্জ পীর, পারমোলি, সেলিম খান, শাহমানসুর, শেখ জানা, শেওয়া, সোয়াবি, সোয়াবি মানেরি, তারাকাই, থান্ড কোহি, তোপি, তুরলান্দি, জাইদা, জারোবি।

তথ্যসূত্র 

খাইবার পাখতুনখোয়ার তেহসিল
সোয়াবি জেলার জনবহুল স্থান
আরটিএম আল-কবির টেকনিক্যাল ইউনিভার্সিটি

আরটিএম আল-কবির টেকনিক্যাল ইউনিভার্সিটি (আরটিএম আল-কবির কারিগরি বিশ্ববিদ্যালয়) বাংলাদেশের একটি বেসরকারি বিশ্ববিদ্যালয়। এটি সিলেটে অবস্থিত দেশের প্রথম বেসরকারি কারিগরি বিশ্ববিদ্যালয়।

ইতিহাস 
রূপালী ব্যাংকের সাবেক চেয়ারম্যান এবং গবেষণা প্রতিষ্ঠান ‘রিচার্স ট্রেনিং অ্যান্ড ম্যানেজমেন্ট’ এর প্রতিষ্ঠাতা ও বেসরকারি স্বেচ্ছাসেবী সংস্থা সীমান্তিকের প্রধান পৃষ্ঠপোষক, মুক্তিযোদ্ধা আহমদ আল কবিরের উদ্যোগে ২০২০ সালে সিলেটে আরটিএম আল-কবির টেকনিক্যাল ইউনিভার্সিটি প্রতিষ্ঠিত হয়।

উপাচার্যগণ 
নিম্নোক্ত ব্যক্তিবর্গ আরটিএম আল-কবির টেকনিক্যাল ইউনিভার্সিটির উপাচার্য হিসেবে দায়িত্ব পালন করেন:

 মোহাম্মদ নাজমুল হক (২০২১ - ২০২২)
 আবু নাসের জাফর উল্লাহ (২০২৩ - বর্তমান)

অনুষদ ও বিষয়সমূহ 
আরটিএম আল-কবির টেকনিক্যাল ইউনিভার্সিটি-তে বাংলাদেশ বিশ্ববিদ্যালয় মঞ্জুরী কমিশন অনুমোদিত নিম্নোক্ত বিষয়সমূহে পাঠদান করা হয়:

ব্যবসায় অনুষদ 
 বিবিএ
 এমবিএ

শিক্ষা ও স্বাস্থ্য অনুষদ 
 ইংরেজি
 এমপিএইচ

প্রকৌশল প্রযুক্তি অনুষদ 
 ইইই
 সিএসই

আরও দেখুন 
 সরকারি বিশ্ববিদ্যালয়
 বেসরকারি বিশ্ববিদ্যালয়

তথ্যসূত্র

বহিঃসংযোগ 
 বাংলাদেশ বিশ্ববিদ্যালয় মঞ্জুরী কমিশনের ওয়েবসাইট

সিলেট জেলার বিশ্ববিদ্যালয়
২০২০-এ প্রতিষ্ঠিত শিক্ষাপ্রতিষ্ঠান
২০২০-এ বাংলাদেশে প্রতিষ্ঠিত
বাংলাদেশের বেসরকারি বিশ্ববিদ্যালয়
সাদিকুর রহমান চৌধুরী

সাদিকুর রহমান চৌধুরী বাংলাদেশ সেনাবাহিনীর অবসরপ্রাপ্ত মেজর জেনারেল। তিনি বাংলাদেশ রাইফেলসের মহাপরিচালক হিসেবে ১ জুলাই ১৯৮৮ থেকে ২৩ সেপ্টেম্বর ১৯৯০ পর্যন্ত দায়িত্ব পালন করেন। তিনি মৃত্যু বরণ করেছেন।

কর্মজীবন 
সাদিকুর রহমান চৌধুরী ১৯৬১ সালে জিয়াউর রহমানের অধীনে একই রেজিমেন্টে কর্মরত ছিলেন। ১৯৭৬ সালে ৯৩ সাঁজোয়া ব্রিগেড কমান্ডার হিসেবে ২২ বেঙ্গল রেজিমেন্টের বিদ্রোহ দমনে ব্যর্থ হলে তাকে বরখাস্তের সুপারিশকরা হয়। জিয়া তার চাকরি বহাল রাখেন। ৩০ আগস্ট ১৯৭৮ থেকে ২৬ মার্চ ১৯৮২ পর্যন্ত রাষ্ট্রপতির মিলিটারি সেক্রেটারির দায়িত্বে ছিলেন তিনি।

ছিলেন বাংলাদেশ সেনাবাহিনীর প্রিন্সিপাল স্টাফ অফিসার। বাংলাদেশ রাইফেলসের মহাপরিচালক হিসেবে ১ জুলাই ১৯৮৮ থেকে ২৩ সেপ্টেম্বর ১৯৯০ পর্যন্ত দায়িত্ব পালন করেন তিনি। ন্যাশনাল স্পোর্টস কাউন্সিলের চেয়ারম্যানও ছিলেন তিনি।

জিয়া হত্যাকাণ্ডে তার সম্পৃক্ততার অভিযোগ 
আইনজীবী ও রাজনীতিবিদ এবং বাংলাদেশের সাবেক প্রধানমন্ত্রী মওদুদ আহমেদের Democracy and the Challenge of Development বইয়ে উল্লেখ রয়েছে জিয়া হত্যাকাণ্ডের পর সাদিকুর জোরপূর্বক আব্দুস সাত্তারকে পদত্যাগে বাধ্য করেন এবং এরশাদ ক্ষমতা গ্রহণ করেন। বিনিময়ে এরশাদের তাকে অনেক সুযোগ সুবিধা দেন।

দুর্নীতির অভিযোগ 
সাদিকুর রহমান চৌধুরী স্পোর্টস কাউন্সিলের চেয়ারম্যান থাকাকালে তার বিরুদ্ধে ব্যাপক দুর্নীতির অভিযোগ ওঠে। দুর্নীতি, অসদাচরণ, সেনা কর্মকর্তাদের কাছ থেকে বিভিন্ন বাহানায় অর্থ গ্রহণ এবং যুক্তরাজ্যের ব্যক্তিগত সফরকে দাপ্তরিক সফর দাবি করে অর্থ গ্রহণ সহ নানা অনিয়মের অভিযোগে বগুড়ার জিওসি থাকাকালে ১১ সেপ্টেম্বর ১৯৯৪ সালে তাকে বাধ্যতামূলক অবসরে পাঠানো হয়।

তথ্যসূত্র 

২০০৮-এ মৃত্যু
বর্ডার গার্ড বাংলাদেশের মহাপরিচালক
বাংলাদেশ সেনাবাহিনীর জেনারেল
জন্মের বছর অনুপস্থিত
বাংলাদেশী সেনা কর্মকর্তা
বনানী কবরস্থানে সমাধিস্থ
১৯৪০-এ জন্ম
সিলেট জেলার ব্যক্তি
ভায়ারহাট পিয়ারিয়া ফাযিল মাদ্রাসা

ভায়ারহাট পিয়ারিয়া ফাযিল মাদ্রাসা রংপুর বিভাগের রংপুর জেলার কাউনিয়া উপজেলার টেপামধুপুর ইউনিয়নের একটি ফাযিল মাদ্রাসা।

ইতিহাস

মাদরাসাটি ১৯৫৭ সালে চর মবদিলা নামক স্থানে পিয়ার উদ্দিন প্রথমে নিজস্ব জমিতে স্থাপন করেন।  পরে মাদ্রাসার প্রতিষ্ঠাতা সুপার মাদ্রাসার নাম পিয়ার উদ্দিনের নামে পিয়ারিয়া করেন। মাদ্রাসাটি ১৯৬৩ সালে দাখিল, ১৯৬৬ সালে আলিম এবং ১৯৬৯ সালে ফাযিল খোলার অনুমতি পায়। মাদ্রাসাটি ফাযিল পর্যন্ত এমপিওভুক্ত।

ভবনের বিবরণ
বর্তমান মাদরাসাটির প্রায় ১.০০ একর জমির উপর স্থাপিত। মাদরাসার অনেক জমি এখনও তিস্তা নদীর চরে।  মাদরাসাটিতে ৩টি ভবন আছে-

 প্রশাসনিক ভবন-১টি।
 একাডেমিক ভবন-২টি। একটি তিনতলা বিশিষ্ট

অন্যান্য

 বিজ্ঞানাগার-১টি
 কম্পিউটার ল্যাব-১টি	
 পাঠাগার- ১টি

পোশাক

ছাত্রের জন্য সাদা পায়জামা, পাঞ্জাবি, টুপি ও জুতা এবং মেয়েদের কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।

সাংস্কৃতিক কর্মকাণ্ড

মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।

ফলাফল

প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ৬১% এবং আলিমে ১০০% পাশ করে।

তথ্যসূত্র

১৯৫৭-এ প্রতিষ্ঠিত শিক্ষাপ্রতিষ্ঠান
রংপুর জেলার আলিয়া মাদ্রাসা
রংপুর জেলার শিক্ষাপ্রতিষ্ঠান
বাংলাদেশে কোভিড-১৯ এর বৈশ্বিক মহামারীর পরিসংখ্যান

এই নিবন্ধটি বাংলাদেশে কোভিড-১৯ বৈশ্বিক মহামারি চলাকালীন সংগৃহীত সরকারি পরিসংখ্যান উপস্থাপন করে।

সংখ্যাগুলি সরকারি দৈনিক সংবাদ বিজ্ঞপ্তি থেকে নেওয়া হয়, যা মূলত রোগতত্ত্ব, রোগ নিয়ন্ত্রণ ও গবেষণা ইনস্টিটিউট (আইইডিসিআর) এবং পরে স্বাস্থ্য অধিদপ্তর (ডিজিএইচএস) থেকে প্রকাশিত হয়।

রেখাচিত্র

দৈনিক পরীক্ষা, শনাক্ত এবং মৃত্যু

দৈনিক শনাক্ত

দৈনিক মৃত্যু

দৈনিক সুস্থতা 

দ্রষ্টব্য: ১৫ জুন, করোনভাইরাস রোগ থেকে সুস্থ হওয়া রেকর্ড করা লোকের মোট সংখ্যা ১৫,০০০ এরও বেশি বাড়ে। স্বাস্থ্যসেবা অধিদপ্তর এই তারিখে হাসপাতাল এবং বাড়িতে কতজন সুস্থ হয়েছেন তা ঘোষণা করতে শুরু করে।

দৈনিক আক্রান্তরের হার 
দৈনিক ইতিবাচকতার হার হল একটি নির্দিষ্ট দিনে পরিচালিত পরীক্ষার শতাংশ যা আক্রান্তরের হার প্রদান করে।

শনাক্তের মৃত্যুর হার 
৮ মার্চ থেকে কোভিড-১৯-এর ক্ষেত্রে মৃত্যুর হারের প্রবণতা, যেদিন দেশে প্রথম শনাক্ত রেকর্ড করা হয়েছিল।

মোট শনাক্ত, মৃত্যু এবং সুস্থ

মোট শনাক্ত, মৃত্যু এবং সুস্থ (লগারিদম)

সারণী

সারণী: দৈনিক হালনাগাদ

সারণী: জেলা প্রতি নিশ্চিত শনাক্ত

তথ্যসূত্র

বহিঃসংযোগ 
 
 দুই বছরে করোনার সর্বোচ্চ-সর্বনিম্ন, বাংলা ট্রিবিউন, ৮ মার্চ ২০২২ 

বাংলাদেশে কোভিড-১৯ বৈশ্বিক মহামারি
কোভিড-১৯ এর বৈশ্বিক মহামারির পরিসংখ্যান
বাংলাদেশে রোগের প্রাদুর্ভাব